Document ID: /roh_data/filtered/fineweb-2-filterrobots_roh.jsonl.gz/39102

Tut en tut ha la Confederaziun pajà il 2016 e 2017 subvenziuns en la valita da 6,6 milliuns a Suisselab, il center da cumpetenza naziunal per la controlla da latg. Per incumbensa da l’Uffizi federal da segirezza alimentara e fatgs veterinars ha la controlla da finanzas prendì sut la marella quests pajaments. Ella concluda che 1,9 milliuns dals custs na sajan betg stads giustifitgads.
Tenor la lescha federala da subvenziuns sajan be ils custs imputabels che sajan er vairamain necessaris per ademplir ils duairs. Perquai pretendan las autoritads federalas enavos quels daners.
Suisselab renviescha las renfatschas.
RTR novitads 06:00